Vrou gehospitaliseer ná vark haar vertrapArgieffoto Mary Smith (74) van Engeland moes 12 dae lank in ŉ hospitaal spandeer nadat ŉ vark van ongeveer 270 kg haar vertrap het. Smith se been en gewrig is in die voorval gebreek. ŉ Trop varke het haar bestorm terwyl sy kleiner diere by vriende se plaas in Devon in die suide van Engeland gevoer het. Die varke het glo deur ŉ heining gebars om by haar uit te kom, het Metro berig. “Ek het op ŉ manier daar uit gekom en ek het aan die heining gehang,” het Smith gesê. “Ek kan nie onthou nie. Dit was ŉ nagmerrie.” Die varke was vermoedelik agter die kos aan. Smith het in die modder geval en kon nie beweeg nie. Die vark het haar vertrap. “My regterknie is gekraak en my linkergewrig is gebreek,” het sy bygevoeg. Die varke is moontlik afstammelinge van ŉ trop varke wat ŉ paar jaar gelede van ŉ nabygeleë plaas ontsnap het.